Subject: Ren Jian Ci Hua (Shan Gao 12)

From: [email-masked] (Sanyee Tang)
Date: Sat, 18 Dec 1993 02:37:00 GMT

Archive-name: poetry/commentary/Wang-Guowei

　　　　　　　　　　　　　　　　四五

    读《花间》《尊前》集，令人回想徐陵《玉台新咏》。读《草堂诗馀》，令人回想袁谷《才调集》。读朱竹□〔诧换土旁〕《词综》，张皋文、董子远《词选》，令人回想沈德潜三朝诗别裁集。

　　　　　　　　　　　　　　　　四六

    明季国初诸老之论词，大似袁简斋之论诗，其失也，纤小而轻薄。竹□〔诧换土旁〕以降之论词者，大似沈规愚，其失也，枯槁而庸陋。

　　　　　　　　　　　　　　　　四七

    东坡之旷在神，白石之旷在貌。白石如王衍口不言阿堵物，而暗中为营三窟之计，此其所以可鄙也。

　　　　　　　　　　　　　　　　四八

    “纷吾既有此内美兮，又重之已修能。①”文学之事，于此二者，不能缺一。然词乃抒情之作，故尤重内美。无内美而但有修能，则白石耳。

①　此二句出自屈原《离骚》。

　　　　　　　　　　　　　　　　四九

    诗人视一切外物，皆游戏之材料也。然其游戏，则以热心为之，故诙谐与严重二性质，亦不可缺一也。

――散宜生　“薄晚西风吹雨到，明朝又是伤流潦。”
（删稿完，下星期将重贴全部删稿）